b"\n_START_ARTICLE_\nRasa de Rotgers\n_START_SECTION_\nDescripci\xc3\xb3\n_START_PARAGRAPH_\nDe direcci\xc3\xb3 predominant cap a les 7 del rellotge, s'escola al llarg de poc menys de 2,3 km entre el vessant oriental del Serrat de Rotgers i el vessant occidental del  Serrat Alt de Lladurs. _NEWLINE_Neix a 825\xc2\xa0msnm a poc m\xc3\xa9s de 250 metres al sud-est del Collet Rod\xc3\xb3. Despr\xc3\xa9s de rebre per l'esquerra les aig\xc3\xbces que li aporta el seu \xc3\xbanic afluent, passa per sota la cinglera damunt de la qual s'hi aixeca la masia de Rotgers de la qual pren el nom i tot seguit travessa la carretera LV-4241b a l'al\xc3\xa7ada del C\xc3\xa0mping El Solson\xc3\xa8s. Immediatament despr\xc3\xa9s de fer-ho passa pel costat de la Font del Ruc i acaba abocant les seves aig\xc3\xbces al Riu Negre a 669\xc2\xa0msnm entre les masies de Cal Llera (al nord) i Cal Puig-arnau (al sud)."